Eniks Eleron-3SC -droonin lähtövalmistelua (2019).
Yleiskuvaa Eleron-3SC -droonin käyttöpaikan varustustuksesta droonin kuljetuspakkaksineen, ohjaustietokoneineen ja -antenneineen sekä katapultteineen (2017).
Eniks Eleron-3SC -droonin ohjaustietokone joystickeineen. Varhainen kuva vuodelta 2011, jolloin järjestelmään kuului Panasonic-tietokone.
**Eleron-3** (ven. Элерон-3) on venäläisen Eniks-yhtiön (ven. АО "ЭНИКС", (englanniksi) *Enics*) valmistama ja erityisesti Venäjän asevoimien käyttämä kevyt, lyhyen kantaman taktinen tiedusteludrooni. Venäjä on käyttänyt sitä sotiessaan esimerkiksi Syyriassa ja Ukrainassa jo Itä-Ukrainan sodan aikana. Eniks-yhtiön kotipaikka on Tatarstanin Kazan.

Sähkömoottorilla varustettu drooni laukaistaan pneumaattisella tai kuminauhatyyppisellä katapultilla ja se laskeutuu laskuvarjon varassa. Drooni on valmistajan mukaan varustettu GPS- ja Glonass-navigoinnilla, ohjaaja voi muuttaa reittiä myös lennossa. Drooni voidaan ohjelmoida myös autonomiseen lentoon. Matkalentonopeus 70–130 km/h, suurin lakikorkeus on 4 000 metriä ja ohjeellinen lennon vähimmäiskesto 100 minuuttia (akun riittävyys). Datasignaalin (video) kantavuus enimmillään 25 km. Droonin suurin lentoonlähtöpaino on 5,3 kilogrammaa. Hyötykuorma enintään 1 kg, joka voi olla esimerkiksi video- ja/tai lämpökamera, signaalin häirintälaite tai joku muu kuorma. Käyttölämpötilaksi esitetään -30 – +40°С.

Vuonna 2011 kerrottiin asemyyntinäyttelyn yhteydessä, että yhtiö oli toimittanut tai toimittamassa noin 200 droonia asiakkailleen. Tyypillisessä toimituserässä oli 2-3 droonia samalle vastaanottajalle. Lisäksi esimerkiksi syksyllä 2016 uutisoitiin, että esimerkiksi Venäjän Keskiselle sotilaspiirille oli tulossa 30 kappaletta tätä droonia samana vuonna. Vuonna 2019 Venäjän puolustusministeriön uutisoitiin tilaavan droonimallia seuraavina vuosina 15,5 miljoonalla dollarilla. Tilattujen tiedustelulennokkien toimituksien suunniteltiin tapahtuvan vuosina 2019-2021. Vuonna 2019 Venäjän puolustusministeriön julkaisemassa esittelyvalokuvassa droonilla oli sarjanumero 261, mikä viittaisi ainakin 250 valmistettuun Eniks Eleron-3 -drooniin tuohon vuoteen mennessä.

Droonin sotilaallinen käyttö
----------------------------

Venäjä on käyttänyt Eniks Eleron-3 -droonia sotiessaan esimerkiksi Syyriassa, Itä-Ukrainan sodassa (2014-) ja hyökkäyssodassaan Ukrainassa 2022. Ukrainan sodan osapuolten kalustotappiota seuraava Oxyx-sivusto on laskenut avoimen median lähteiden perusteella ukrainalaisten saaneen venäläisjoukoilta haltuunsa vähintään kuusi Eleron-3-droonia maalis-huhtikuussa 2022.

Eleron 10
---------

Saman valmistajan kookkaampi, polttomoottorilla varustettu lyhyen kantaman tiedusteludrooni on mallinimeltään Eleron-10. Droonia on käytetty esimerkiksi tutkimustyössä Huippuvuorilla. Drooneja suunniteltiin sijoitettavaksi myös venäläisille jäänmurtajille. Kehitys- ja esittelyvaiheessa on käytetty myös nimeä Eleron-7.

Katso myös
----------

* Orlan-10
* Forpost-R
* Orion (UAV)
* Baykar Bayraktar TB2

Lähteet
-------

1. ↑  Russian UAVs In Combat *uasvision.com*.  19.8.2015. Viitattu 11.5.2022. (englanniksi)
2. 1 2 3  Russian UAVs in Syria *livejournal.com*.  3.5.2017. Viitattu 11.5.2022. (englanniksi)
3. 1 2 3  Eleron-3 and Upgraded Korsar UAVs for Russian Army *uasvision.com*.  9.5.2018. Viitattu 11.5.2022. (englanniksi)
4. ↑  David Oliver: Russia’s Rapid UAV Expansion *armadainternational.com*.  22.3.2019. Viitattu 11.5.2022. (englanniksi)
5. ↑  Ukrainian soldiers in the Donbas intercepted Russian military drone Eleron-3 (VIDEO) *Inform Napalm, informnapalm.org*.  18.7.2019. Viitattu 11.5.2022. (englanniksi)
6. 1 2 3  Vladimir Karnozov: Russia Advances UAV Forces, Sheds Light on Syrian Experiences *ainonline.com*.  6.10.2019. Viitattu 11.5.2022. (englanniksi)
7. 1 2 3 4  Eleron–3 *Eniks, enics.aero*. Viitattu 11.5.2022. (englanniksi)
8. 1 2  Russian UAVs in Syria Centre for Analysis of Strategies and Technologies (CAST), cast.ru. Viitattu 11.5.2022. (englanniksi)
9. ↑  Products - Unmanned aerial vehicle *Eniks, enics.aero*. Viitattu 11.5.2022. (englanniksi)
10. 1 2  Новые комплексы БЛА «Элерон» поступили в войска ЦВО по гособоронзаказу (Valtion puolustustarvikehankinnan uudet Eleron UAV-järjestelmät tulivat Keskeisen sotilaspiirin joukoille) *mil.ru*.  7.9.2016. Viitattu 11.5.2022. (venäjäksi)
11. 1 2 3  Беспилотники ЗАО "ЭНИКС" "Элерон-3СВ" и "Элерон-10СВ" пройдут госиспытания (ZAO Eniksin miehittömättömät lentolaitteet "Eleron-3SV" ja "Eleron-10SV" läpäisemässä valtiolliset testit) *arms-expo.ru*.  7.11.2011.  Arkistoitu 11.5.2022. Viitattu 11.5.2022. (englanniksi)
12. ↑  Oryx: Attack On Europe: Documenting Russian Equipment Losses During The 2022 Russian Invasion Of Ukraine *Oryx, oryxspioenkop.com*.  24.2.2022-. Viitattu 11.5.2022. (englanniksi)
13. ↑  Eleron–10 *Eniks, enics.aero*. Viitattu 11.5.2022. (englanniksi)

Aiheesta muualla
----------------

* Kuvia tai muita tiedostoja aiheesta **Eniks Eleron-3** Wikimedia Commonsissa

* InformNapalm (7.6.2019)- Russian Eleron-3SV drone destroyed in Donbas (video). Interesting facts revealed (englanniksi) (informnapalm.org)